CELEX: 62009CO0298
Language: mt
Date: 2010-06-16 00:00:00
Title: Digriet tal-Qorti tal-Ġustizzja (is-Sitt Awla) tas-16 ta' Ġunju 2010.#RANI Slovakia s. r. o. vs Hankook Tire Magyarország kft.#Talba għal deċiżjoni preliminari: Fővárosi Bíróság - l-Ungerija.#L-ewwel subparagrafu tal-Artikolu 104(3) tar-Regoli tal-Proċedura - Adeżjoni mal-Unjoni Ewropea - Libertà li jiġu pprovduti servizzi - Direttiva 96/71/KE - Kollokament ta' ħaddiema mwettaq fil-kuntest ta' provvista ta' servizzi - Impriża ta' impjieg temporanju - Rekwiżit ta' stabbiliment fit-territorju tal-Istat Membru li fih jingħata s-servizz.#Kawża C-298/09.

Digriet tal-Qorti tal-Ġustizzja (Is-Sitt Awla) tas-16 ta’ Ġunju 2010 – RANI Slovakia vs Hankook Tire Magyarország
      (Kawża C‑298/09)
      “L-ewwel subparagrafu tal-Artikolu 104(3) tar-Regoli tal-Proċedura – Adeżjoni mal-Unjoni Ewropea – Libertà li jiġu pprovduti servizzi – Direttiva 96/71/KE – Kollokament ta’ ħaddiema mwettaq fil-kuntest ta’ provvista ta’ servizzi – Impriża ta’ impjieg temporanju – Rekwiżit ta’ stabbiliment fit-territorju tal-Istat Membru li fih jingħata s-servizz”
      1.                     Libertà li jiġu pprovduti servizzi – Dispożizzjonijiet tat-Trattat – Applikabbiltà għall-Istati Membri l-ġodda – Ungerija
            (Artikoli 49 sa 54 KE; Att ta’ adeżjoni tal-2003, Artikoli 2, 53 u 54) (ara l-punti 37-39 u d-dispożittiv 1)
      2.                     Libertà li jiġu pprovduti servizzi – Kollokament ta’ ħaddiema mwettaq fil-kuntest ta’ provvista ta’ servizzi – Direttiva 96/71
            (Direttiva tal-Parlament Ewropew u tal-Kunsill 96/71, premessa 19 u Artikolu 1(4)) (ara l-punti 47-51 u d-dispożittiv 2)
      3.                     Libertà li jiġu pprovduti servizzi – Restrizzjonijiet – Impriżi ta’ impjieg temporanju (Artikoli 49 KE sa 54 KE) (ara l-punti
            56-58, id-dispożittiv 3)
      Suġġett
      
         
               Talba għal deċiżjoni preliminari - Fővárosi Bíróság - Interpretazzjoni tal‑Artikolu 3(ċ) KE, tal-Artikoli 49, 52 u 54 KE,
                  kif ukoll tad-Direttiva 96/71/KE tal‑Parlament Ewropew u tal-Kunsill, tas-16 ta’ Diċembru 1996, dwar l-impjieg ta’ ħaddiema
                  fil-qafas ta’ prestazzjoni ta’ servizzi (ĠU Edizzjoni Speċjali bil‑Malti, Kapitolu 5, Vol. 2, p. 431) - Leġiżlazzjoni nazzjonali
                  li tillimita l‑eżerċizzju tal-attività ta’ impriża ta’ impjieg temporanju għall-kumpanniji li huma stabbiliti fit-territorju
                  nazzjonali biss.
               
            Dispożittiv
      
         
                  1)
               
               
                  
               
               
                  	L-Artikoli 49 KE sa 54 KE ma jistgħux jiġu interpretati fis-sens li leġiżlazzjoni ta’ Stat Membru li tirrigwarda l-eżerċizzju
                     tal-attività ta’ impriża ta’ impjieg temporanju, fis-seħħ fid-data tal-adeżjoni ta’ dan l-Istat mal-Unjoni Ewropea, tibqa’
                     valida sakemm il-Kunsill tal-Unjoni Ewropea ma jkunx adotta programm jew direttivi bil-għan li jiġu implementati dawn id-dispożizzjonijiet,
                     sabiex jiġu stabbiliti l-kundizzjonijiet tal‑liberalizzazzjoni tal-kategorija ta’ provvista ta’ servizzi inkwistjoni.
                  
               
            
         
                  2)
               
               
                  
               
               
                  	La l-premessa 19 tad-Direttiva 96/71/KE tal-Parlament Ewropew u tal-Kunsill, tas-16 ta’ Diċembru 1996, dwar l-impjieg ta’
                     ħaddiema fil-qafas ta’ prestazzjoni ta’ servizzi, u lanqas l-Artikolu 1(4) tagħha ma jistgħu jiġu interpretati fis-sens li
                     Stat Membru jista’ jirriżerva l-eżerċizzju tal-attività ta’ impriża ta’ impjieg temporanju biss għall-kumpanniji li huma stabbiliti
                     fit‑territorju nazzjonali jew jagħtihom trattament iktar vantaġġuż, għal dak li jirrigwarda l-awtorizzazzjoni tal-attività
                     inkwistjoni, minn dak mogħti lill‑impriżi stabbiliti fi Stat Membru ieħor.
                  
               
            
         
                  3)
               
               
                  
               
               
                  	L-Artikoli 49 KE sa 54 KE għandhom jiġu interpretati fis-sens li jipprekludu leġiżlazzjoni ta’ Stat Membru, bħal dik inkwistjoni
                     fil-kawża prinċipali, li tirriżerva l-eżerċizzju tal-attività ta’ impriża ta’ impjieg temporanju lill‑impriżi li huma stabbiliti
                     fit-territorju nazzjonali.